pythainlp/thai_wikipedia_clean_20230101 huggingface dataset:
อุโบสถหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายดั่งสีทองนพคุณ เดินได้รวดเร็ว เหาะไปในอากาศได้ อยู่บริเวณป่ากรรณิการ์ ส่วนหนึ่งของป่า อุโบสถหัตถีเรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
อุโบสถหัตถี[อุโบสด, อุโบสดถะ-] น. ชื่อช้างตระกูล ๑ ใน ๑๐ ตระกูล กายสีทองคำ, ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันตหัตถี,ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่
อุโบสถหัตถี เป็นช้างตระกูลอุโบสถนี้เดินเร็วมาก แต่ช้ากว่า ฉัททันต์ โดยออกจากวังไปแต่เช้าไปรอบจักรวาล พอเที่ยงก็กลับถึงวัง โดยเดินทางรอบจักรวาล
เหล่าทหารการสัตว์แห่งกองทัพบกแคนาดา
เหล่าทหารการสัตว์แห่งกองทัพบกแคนาดา (; อักษรย่อ: RCAVC) เป็นกองกำลังทหารเกี่ยวกับการจัดการของกองทัพบกแคนาดา
เหล่าทหารการสัตว์แห่งกองทัพบกแคนาดาได้รับการก่อตั้งขึ้นในปี ค.ศ. 1910 ทหารเหล่านี้ได้รับการเรียกแต่งตั้ง ณ วันที่ 3 พฤศจิกายน ค.ศ. 1919 และได้รับเรียกแต่งตั้งอีกครั้ง ณ วันที่ 17 กรกฎาคม ค.ศ. 1936 ครั้นแล้วได้ถูกยุบ ณ วันที่ 2 พฤศจิกายน ค.ศ. 1940
ตราหมวกของเหล่าทหารการสัตว์แห่งกองทัพบกแคนาดา มีลักษณะคล้ายคลึงกับเหล่าทหารการสัตว์ของสหราชอาณาจักร แต่ให้ความสำคัญกับรูปไครอนขนาดใหญ่ในพวงมาลาของใบเมเปิลกอปรด้วยมงกุฎทิวดอร์ ด้วยตัวอักษร อาร์ซีเอวีซี (RCAVC) บนริบบิ้น
จนถึงปี ค.ศ. 1910 เหล่าทหารการสัตว์ในกองทัพบกแคนาดาเป็นส่วนหนึ่งของระบบกองร้อยเก่า เหล่าทหารการสัตว์ส่วนใหญ่มีคณะกรรมาธิการอยู่ในกองทหารรักษาการณ์ที่ใช้งานอยู่ และทิ้งการฝึกส่วนตัว 10–15 วันต่อปีเพื่อรับใช้กับกองทหารของเขา จึงมีทหารการสัตว์เพียงไม่กี่นายที่ประจำการกองร้อยอย่างถาวร
ในปี ค.ศ. 1910 บริการทหารการสัตว์แห่งกองทัพบกแคนาดา ภายใต้เจ้ากรมพลาธิการแห่งกองทหารอาสาสมัครแคนาดา ได้เกิดขึ้นและมีสามสาขา ได้แก่ เหล่าทหารการสัตว์แห่งกองทัพบกแคนาดาถาวร (CPAVC), เหล่าทหารการสัตว์แห่งกองทัพบกแคนาดา (CAVC) และกรมบริการเหล่าทหารการสัตว์ ซึ่งค่อย ๆ หมดไป โดยการปะทุของสงครามในปี ค.ศ. 1914 กรมบริการเหล่าทหารการสัตว์ได้ยุติการคงอยู่ ส่วนเหล่าทหารการสัตว์แห่งกองทัพบกแคนาดาถาวรยังไม่สมบูรณ์ ดังนั้น เหล่าทหารการสัตว์และตำแหน่งอื่น ๆ จึงมีอยู่ในเหล่าทหารการสัตว์แห่งกองทัพบกแคนาดาเป็นส่วนใหญ่
เหล่าทหารการสัตว์แห่งกองทัพบกแคนาดาได้รับการจัดเป็นเจ็ดหมู่ ได้แก่ ลอนดอน รัฐออนแทรีโอ, โทรอนโต, คิงส์ตัน รัฐออนแทรีโอ, ควิเบก, แฮลิแฟกซ์ รัฐโนวาสโกเชีย, วินนิเพ็ก และแคลกะรี โดยมีเพียงสองเมือง ได้แก่วินนิเพ็ก และมอนทรีออล อยู่ในสภาพเตรียมพร้อมในการปะทุของสงคราม นอกจากนี้ ยังมีนายทหารการสัตว์ระดับอาวุโส สำนักงานใหญ่ตั้งอยู่ที่เมืองคิงส์ตัน ภายในแต่ละเขตหรืออำเภอ จะมีนายทหารการสัตว์หลักหนึ่งคน นอกจากนี้ ยังมีการเตรียมการสำหรับโรงเรียนเหล่าทหารการสัตว์แห่งกองทัพบกแคนาดา
ในปี ค.ศ. 1919 เหล่าทหารการสัตว์แห่งกองทัพบกแคนาดาถาวร ได้รับการก่อตั้งขึ้นใหม่ในฐานะเหล่าทหารการสัตว์แห่งกองทัพบกแคนาดา ทว่า ในปี ค.ศ. 1940 เหล่าทหารการสัตว์นี้ได้ถูกยกเลิกไปโดยคณะองคมนตรีและข้อเสนอแนะของคณะกรรมการสภาการคลัง เพื่อประหยัดเงิน 10,334 ดอลลาร์
สมาชิกที่มีชื่อเสียง.
ร้อยเอก แฮร์รี โคลบอร์น (12 เมษายน ค.ศ. 1887 – 24 กันยายน ค.ศ. 1947) ผู้เป็นทหารการสัตว์ร่วมกับเหล่าทหารการสัตว์แห่งกองทัพบกแคนาดา เป็นที่รู้จักกันดีสำหรับการบริจาคลูกหมี ที่มีชื่อ "วินนี" (ย่อมาจาก "วินนิเพ็ก") ไปยังสวนสัตว์ลอนดอน เขาได้ซื้อลูกหมีดำในไวต์ริเวอร์ รัฐออนแทรีโอ ระหว่างทางไปยังฐานกองกำลังแคนาดา (CFB) วัลคาร์เทียร์ ในรัฐควิเบก
หน่วยนี้เป็นพันธมิตรต่อ :
ดาวน์ทาวน์ดิสนีย์
ดาวน์ทาวน์ดิสนีย์ดิสทริกซ์  เป็นศูนย์การค้ากลางแจ้งที่ดิสนีย์แลนด์รีสอร์ตในเมืองอนาไฮม์ เปิดให้บริการครั้งแรกเมื่อปี พ.ศ. 2544 ซึ่งมีทั้งร้านอาหาร ร้านค้า แหล่งบันเทิงต่าง ๆ
พรรคเพื่อนไทย  กลุ่มการเมืองไทยที่จดจองชื่อพรรคตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ต่อ คณะกรรมการการเลือกตั้ง หรือ กกต. เป็นลำดับที่ 107/2561 เมื่อวันศุกร์ที่ 8 มิถุนายน พ.ศ. 2561 มีนาย สิระ พิมพ์กลาง อดีตแกนนำ นปช. หรือคนเสื้อแดงภาคอีสานเป็นผู้จดจองชื่อพรรคร่วมกับนาย อนุวัฒน์ วิกัยพัฒน์
เตรียมจัดประชุมพรรคครั้งแรกประมาณเดือนกรกฎาคมที่จังหวัดบุรีรัมย์
ทั้งนี้ พรรคเพื่อนไทยได้สิ้นสภาพความเป็นพรรคการเมือง ตามประกาศในราชกิจจานุเบกษา ลงวันที่ 22 มกราคม พ.ศ. 2563
การสิ้นสภาพความเป็นพรรคการเมือง.
ตามประกาศในราชกิจจานุเบกษา ลงวันที่ 22 มกราคม พ.ศ. 2563 นายทะเบียนพรรคการเมืองได้ตรวจสอบข้อเท็จจริง ปรากฏว่าพรรคเพื่อนไทยไม่สามารถดำเนินการตามมาตรา 33 วรรคหนึ่ง (2) แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ได้ภายในระยะเวลาที่กำหนด จึงเป็นเหตุให้พรรคเพื่อนไทยสิ้นสภาพความเป็นพรรคการเมืองตามมาตรา 91 วรรคหนึ่ง (1) แห่งพระราชบัญญัติประกอบรัฐธรรมนูญฉบับเดียวกัน คณะกรรมการการเลือกตั้งจึงประกาศให้พรรคเพื่อนไทยสิ้นสภาพความเป็นพรรคการเมืองตามมาตรา 91 วรรคหนึ่ง (1) และวรรคสอง แห่งพระราชบัญญัติประกอบรัฐธรรมนูญฉบับเดียวกัน
ซัมซุง กาแลคซีเอส 9
ซัมซุง กาแลคซีเอส 9 (; ชื่อรหัส Star) เป็นสมาร์ตโฟนลำดับที่ 9 ในชุดกาแลคซีเอส ผลิตโดยซัมซุง เปิดตัวที่งานโมบายล์เวิลด์คองเกรส เมืองบาร์เซโลนา ประเทศสเปน เมื่อวันที่ 25 กุมภาพันธ์ ค.ศ. 2018 มีด้วยกัน 2 รุ่นคือเอส 9 และเอส 9 พลัส โดยรุ่นเอส 9 พลัสจะมีขนาดจอ แบตเตอรีและแรมมากกว่า ซัมซุง กาแลคซีเอส 9 มีการปรับปรุงจากรุ่นก่อนบางส่วน เช่น ย้ายตำแหน่งตัวสแกนลายนิ้วมือมาเป็นด้านหลังตรงกลาง, กล้องคู่ (เฉพาะรุ่นเอส 9 พลัส) และรูรับแสงของกล้องที่ปรับได้ (f/2.4 และ f/1.5) เป็นต้น
เสียงตอบรับต่อซัมซุง กาแลคซีเอส 9 มีหลากหลาย จอห์น แมคแคนจาก "เทคเรดาร์" ชื่นชมการปรับปรุงของกล้องและตำแหน่งตัวสแกนลายนิ้วมือ แต่วิจารณ์ข้อจำกัดของ AR Emoji และภาพรวมที่คล้ายกับรุ่นก่อน "คอมพิวเตอร์เวิลด์" ให้การตอบรับในแง่บวกโดยกล่าวว่าเอส 9 "ดีกว่ารุ่นก่อน" แต่วิจารณ์ว่าฟีเจอร์ใหม่ที่เพิ่มเข้ามาไม่ได้ทำให้รู้สึก "ตื่นตาตื่นใจ" แดน ไซเฟิร์ตจาก "เดอะเวิร์จ" ให้คะแนน 8.5 โดยกล่าวว่าพึงพอใจกับการออกแบบและประสิทธิภาพ แต่วิจารณ์เรื่องแบตเตอรี บิกซ์บีและการอัปเดตจากทางซัมซุง ไอฟิกซ์อิต บริษัททำสื่อสอนการซ่อมอุปกรณ์อิเล็กทรอนิกส์ให้คะแนนซัมซุง กาแลคซีเอส 9 4 เต็ม 10 โดยกล่าวชมชิ้นส่วนภายในส่วนใหญ่ที่เป็นมอดูล แต่วิจารณ์ด้านหน้าและด้านหลังที่เป็นกระจก ซึ่งอาจเสียหายได้เมื่อเริ่มถอดชิ้นส่วน
ควน มาร์ติน เดล โปโตร
คอร์เค ลุยส์ บอร์เคส
จักรวาร เสาธงยุติธรรม
จักรวาร เสาธงยุติธรรม (เกิด 20 เมษายน พ.ศ. 2515) ชื่อเล่น หนึ่ง เป็นนักดนตรี โปรดิวเซอร์ดนตรี ผู้กำกับดนตรี นักเรียบเรียงเพลงชาวไทย เป็นที่รู้จักจากรายการ "The Mask Singer หน้ากากนักร้อง" และ "I Can See Your Voice Thailand นักร้องซ่อนแอบ"
จักรวารเติบโตในย่านสลัมคลองเตย พ่อชื่อสนั่น เสาธงยุติธรรม ทำงานที่การท่าเรือแห่งประเทศไทย ยังเป็นครูสอนนักร้องให้กับไวพจน์ เพชรสุพรรณและชัยชนะ บุญนะโชติ แต่ขาพิการ กระดูกสันหลังหักจากอุบัติเหตุโดนตู้คอนเทนเนอร์ใหญ่ทับ ส่วนแม่เป็นแม่บ้าน ตาชื่อบุญชุบ รุ่งศิริ เจ้าของคณะลิเกดังทางภาคใต้ รับแม่เป็นลูกบุญธรรมตั้งแต่เล็ก ส่วนปู่ชื่อประสงค์ เสาธงใหญ่ เป็นมุสลิม เล่นลำตัดอยู่ภาคกลาง จักรวารเริ่มเล่นดนตรีจากคีย์บอร์ดโดยคุณพ่อเป็นคนซื้อให้ ในวัยเด็กช่วยงานขนเครื่องดนตรี ช่วงประถมฯ พ่อทำวงลูกทุ่งให้ ชื่อว่า "จิ๊บจ๊อย" ออกเล่นตามงานต่าง ๆ ทั้งงานโกนจุก ขึ้นบ้านใหม่ งานวัด งานมหรสพ ฯลฯ ทำเช่นนี้ราว 4-5 ปี คาบเกี่ยวระหว่างก่อนและช่วงเรียนวิทยาลัยนาฏศิลป์ และยังมีคณะมายากลชื่อ "หนึ่งสยาม" เล่นตามคาเฟ่ละแวกสำโรง บางนา
เมื่อเรียนที่วิทยาลัยนาฏศิลป์ จักรวารเลือกสาขาศิลปสากลด้วยวิชาเอกไวโอลิน ระหว่างเรียนก็เล่นดนตรีตามคาเฟ่ และเริ่มเรียนเปียโนด้วยตัวเอง และเรียนจบปริญญาตรี เอกเปียโนสถาบันเดิม แล้วเข้ามาทำงานที่ จีเอ็มเอ็ม แกรมมี่ ทำงานผู้กำกับดนตรี ผู้เรียบเรียงเพลง และโปรดิวเซอร์ให้ศิลปินอย่าง ธงไชย แมคอินไตย์, ชลาทิศ ตันติวุฒิ, อำพล ลำพูน, มอส ปฏิภาณ, เสก โลโซ, ใหม่ เจริญปุระ, มาช่า วัฒนพานิช, แอม เสาวลักษณ์, ไท ธนาวุฒิ, อัสนี วสันต์, โปเตโต้, บอดี้สแลม, ดา เอ็นโดรฟิน, แบล็คเฮด, ซิลลี่ ฟูลส์, กรู๊ฟไรเดอร์ส, ไทยเทเนี่ยม, มาลีวัลย์ เจมีน่า, นันทิดา แก้วบัวสาย, สบชัย ไกรยูรเสน, เจ เจตริน, โบ สุนิตา, นัท มีเรีย, คริสติน่า อากีล่าร์, ทาทา ยัง, สุกฤษฎิ์ วิเศษแก้ว, นภัทร อินทร์ใจเอื้อ, ภาคิน คำวิลัยศักดิ์ และมีงานอื่น ๆ ด้วยเช่น เป็นหนึ่งในทีมสอนของ ปราชญ์มิวสิค สอนวิชา Jazz Piano, Advanced Piano และ Music Education นอกจากนั้นยังเป็นอาจารย์พิเศษ สอนที่วิทยาลัยนาฏศิลป์อยู่เกือบ 2 ปี สอนทฤษฎีโน้ต รวมวง สอนทุกชั้น ตั้งแต่ต้น 1 ถึงสูง 2
ทางด้านรายการโทรทัศน์ จักรวารมีส่วนร่วมในหลายรายการ ทั้งในด้านกรรมการและโปรดิวเซอร์ เช่น "เดอะแบนด์ไทยแลนด์", "Bao Young Blood ดนตรีสร้างคุณค่าชีวิต", "เปลี่ยนหน้าท้าโชว์ Sing Your Face Off", "The Mask Singer หน้ากากนักร้อง", "I Can See Your Voice Thailand นักร้องซ่อนแอบ" และเข้าร่วมการแข่งขันทำดนตรีในรายการ "The Producer นักปั้นมือทอง" ซึ่งในรายการนี้จักรวารได้รับตำแหน่งสุดยอดโปรดิวเซอร์คนแรกของประเทศไทย
ในวันที่ 25 ตุลาคม พ.ศ. 2564 เขาได้ออกมาโพสต์คลิปการแกล้งหยอกล้อกับลูกสาวอายุ 9 ขวบผ่านอินสตราแกรมส่วนตัว ในกิจกรรมและอิริยาบถต่าง ๆ การจับพุง การจับก้น การล้วงกางเกงเพื่อจับก้น ทำให้เกิดกระแสการแสดงความคิดเห็นในสังคมออนไลน์ออกเป็น 2 ฝ่าย ฝ่ายหนึ่งมองว่าเป็นการหยอกล้อกับลูกเป็นความผูกพันในครอบครัว แต่อีกฝ่ายหนึ่งมองว่าไม่เหมาะสม เป็นการคุกคามทางเพศ ทำให้เกิดกระแสวิจารณ์ติดเทรนด์ทวิตเตอร์อันดับ 1 ในประเทศไทย จนในวันที่ 26 ตุลาคม ออกมาโพสต์ข้อความลงในเฟซบุ๊กส่วนตัว ขอโทษต่อเหตุการณ์ และระมัดระวังการแสดงออกความรักต่อลูกให้เหมาะสม และสนับสนุนการแสดงออกถึงความรักในครอบครัวให้อยู่ในขอบเขต นักสังคมสงเคราะห์ ในเฟซบุ๊กเพจนักสังคมสงเคราะห์เล่าเรื่อง ให้ความเห็นว่า เรื่องที่เกิดขึ้นเป็นเรื่องไม่ปกติ "เด็กจำเป็นและคู่ควรที่จะได้รับความรักผ่านการสัมผัส เช่น กอด หอม จากพ่อแม่ แต่การสัมผัสเหล่านั้นต้องสอดคล้องกับขอบเขตที่เหมาะสม และเป็นไปด้วยความเต็มใจของเด็ก"
หนึ่ง จักรวาล
หนึ่ง จักรวาร
อัลเฟรโด ดี สเตฟาโน
ชเตฟัน ลิชท์ชไตเนอร์
พรรคท้องถิ่นก้าวหน้า
พรรคท้องถิ่นก้าวหน้า อาจหมายถึง
มิสเวิลด์ 2017
มิสเวิลด์ 2017  เป็นการจัดการประกวดมิสเวิลด์ครั้งที่ 67 จัดขึ้นเมื่อวันที่ 18 พฤศจิกายน พ.ศ. 2560 ที่ซานย่า ซิตี อารีน่า ซานย่า ประเทศจีน ผู้เข้าแข่งขันทั้งหมด 118 คนจากทั่วโลกเข้าร่วมการแข่งขันสำหรับมงกุฎ เอสเตฟานี เดล บาเย มิสเวิลด์ 2016 จากปวยร์โตรีโก ได้มอบตำแหน่งแก่ มานูชี ชิลลา จากประเทศอินเดีย เป็นผู้ครองตำแหน่งคนใหม่ โดยนับเป็นครั้งที่หกที่ผู้ได้รับตำแหน่งมิสเวิล์ดเป็นตัวแทนจากประเทศอินเดีย
ตำแหน่งสำคัญ.
§ พีเพิลชอยส์
นางงามกีฬา (Sports).
มิสสาธารณรัฐโดมินิกันได้รับรางวัล Sports challenge และกลายเป็นหนึ่งในสี่เข้ารอบสุดท้ายของ มิสเวิลด์ 2017
นางงาม-นางแบบ (Top Model).
มิสนางสาวไนจีเรียได้รับรางวัลการประกวดนางแบบยอดนิยมและกลายเป็นผู้เข้ารอบสุดท้ายของ มิสเวิลด์ 2017
ความสามารถพิเศษ (Talent).
มิสมอลตาชนะการประกวดความสามารถพิเศษและกลายเป็นผู้เข้ารอบสุดท้ายของ มิสเวิลด์ 2017
118 ผู้เข้าร่วมการแข่งขันใน มิสเวิลด์ 2017:
เจนนิเฟอร์ ลี
เจนนิเฟอร์ มิเชลล์ ลี ( ; Jennifer Michelle Rebecchi เมื่อเกิดปี ค.ศ. 1971)  หรือที่รู้จักกันในชื่อ เจนนิเฟอร์ ลี เป็นชาวอเมริกัน ผู้กำกับภาพยนตร์ นักเขียนบทภาพยนตร์ ที่รู้จักกันดีในชื่อของผู้เขียนและผู้กำกับการ์ตูนดิสนีย์ "Frozen" (2013) ซึ่งทำให้เธอได้รับรางวัลออสการ์สาขา Academy Award for Best Animated Feature  ลีเป็นผู้กำกับหญิงคนแรกของ Walt Disney Animation Studios ในการผลิตฟิเจอร์ฟิล์ม  ภาพยนตร์วอลต์ดิสนีย์ และเป็นผู้อำนวยการหญิงคนแรกของภาพยนตร์ที่สร้างรายได้มากกว่า 1 พันล้านเหรียญสหรัฐจากบ็อกซ์ออฟฟิศ ปัจจุบันดำรงตำแหน่ง CCO (Chief Creative Officer) ฝ่ายแแอนิเมชัน ของดิสนีย์ ตั้งแต่ปี2018
เจนนิเฟอร์ ลีเกิดในปี ค.ศ. 1971  ตอนที่แม่และแม่ คือ Linda Lee, Saverio Rebecchi พักอาศัยอยู่ในเมืองแบร์ริงตัน โรดไอแลนด์; หลังจากที่พ่อแม่หย่ากันแล้ว ลีและพี่สาว Amy ก็อยู่กับแม่ในเมืองอีสต์พรอวิเดนซ์ โรดไอแลนด์  ลีและพี่สาวจบการศึกษาจากโรงเรียนมัธยมแบร์ริงตันตะวันออก และมหาวิทยาลัยนิวแฮมป์เชอร์ (University of New Hampshire)  ลีได้รับปริญญาตรีสาขาภาษาอังกฤษ ในปี 1992 แล้วเธอก็ไปเมืองนิวยอร์ก ทำงานเป็นศิลปินกราฟิกด้านการผลืตสื่อและสิ่งพิมพ์ เธอออกแบบ audiobook ให้กับบริษัท Random House ผู้ผลิตหนังสือ  เมื่อโตเป็นผู้ใหญ่ เธอก็เริ่มใช้นามสกุลก่อนแต่งงานของแม่ คือ ลี ในงานมืออาชีพ และในเดือนมกราคม ปี 1995 เธอก็เปลี่ยนนามสกุลตามกฎหมาย จากนามสกุลของพ่อ เป็น ลี
หลังจากการสูญเสียบุคคลที่รักคนหนึ่งตอนอายุ 20 ปี  เจนนิเฟอร์ ลีต้องการจะเล่าเรื่องต่าง ๆ ของเธอ และเมื่ออายุราว 30 ปี เธอก็เข้าเรียนที่วิทยาลัยศิลปศาสตร์ มหาวิทยาลัยโคลัมเบีย และได้รับปริญญาโท ศิลปศาสตร์สาขาภาพยนตร์ (MFA in film)  ที่มหาวิทยาลัย เธอได้พบ Phil Johnston ซึ่งในเวลาต่อมาก็เป็นเพื่อนร่วมงาน ผู้เขียนบทภาพยนตร์แอนิเมชัน "Wreck-It Ralph"  ลีสำเร็จการศึกษาจากมหาวิทยาลัยโคลัมเบียในปี 2005 และพักอยู่ในเมืองนิวยอร์ก ที่ๆ เธอสร้างสมประสบการณ์ต่าง ๆ ทางด้านภาพยนตร์แนวไลฟ์แอคชัน ทำหน้าที่เป็นผู้ช่วยผู้กำกับและเป็นผู้ผลิตภาพยนตร์สั้น "A Thousand Words" ในปี 2004
ในเดือนมีนาคม ปี 2011 Johnston โทรศัพท์ตามลีขอให้เธอไปร่วมงานกับเขาที่ดิสนีย์แอนิเมชันที่เบอร์แบงก์ ช่วยงานเขียน "Wreck-It Ralph" ที่คาดว่าจะเป็นงานเขียนชั่วคราวแปดสัปดาห์ ท้ายที่สุดก็กลายเป็นความผูกพันที่ยาวนานอย่างมาก  แรกสุดเขาขอให้เธอเขียนเรื่อง "Ralph "จนเสร็จเท่านั้น  แต่แล้วเธอก็กลายเป็นเกี่ยวพันกับเรื่อง "Frozen "ซึ่งเธอเริ่มต้นเขียนบท จากนั้นก็ทำหน้าที่ร่วมกำกับภาพยนตร์กับ คริส บัก  เมื่อลีถูกนำเข้าคณะกรรมการบริหารของดิสนีย์ เธอก็ช่วยแปลงเรื่องจากแนวแอคชัน-ผจญภัย ให้มีเสียงเพลงและคอมเมดี้มากขึ้น  เธอทำงานอย่างใกล้ชิดกับผู้แต่งเพลง (โรเบิร์ต โลเปซ และ คริสเท่น แอนเดอร์สัน-โลเปซ) ในการเขียนสคริปต์ " Frozen" ให้โอกาสลีฉลองความเป็นผู้หญิง "ป่าและมหัศจรรย์" อย่างวัยเด็กของเธอเองและลูกสาว (Agatha)  ภาพยนตร์แอนิเมชันนี้ทำรายได้สูงสุดในประเทศในกลุ่มผู้กำกับหญิง และมีที่ทำได้สูงกว่าคือ "Wonder Woman" ของวอร์เนอร์บราเธอส์
เมื่อวันที่ 17 พฤษภาคม ปี 2014 เจนนิเฟอร์ ลีให้คำสุนทรพจน์ในการเปิดปีการศึกษาของนักศึกษารุ่นปี 2014 ที่มหาวิทยาเก่าของเธอ คือ มหาวิทยาลัยนิวแฮมป์เชียร์ (UNH)  เธอเปิดเผยว่า เธอต้องต่อสู้กับความสงสัยในตัวเองตอนกำลังโตขึ้น  และในเดือนเมษายนของปีที่ 3 (ในมหาวิทยาลัย) แฟนหนุ่มของเธอเสียชีวิตจากอุบัติเหตุทางเรือ หลังจากนั้นเธอรู้สึกว่า " ไม่ต้องสงสัย มีแต่ความเศร้า ... และในระยะเวลาสั้น ๆ ...  [เลยรู้ว่า] ดีกว่าที่จะทำอะไรสูญเปล่ากับความสงสัยในตัวรอบสอง " แล้วปีต่อๆ มา ความทรงจำนั้นช่วยให้เธอเอาชนะความสงสัยแรกว่าตัวเธอเองนั้นดีพอที่จะสมัครเข้าโคลัมเบียหรือไม่  ที่โคลัมเบีย Phil Johnston จำได้ว่า ลีมีพรสวรรค์ แต่ขาดความมั่นใจ และวันหนึ่งเขาก็ขอให้เธอ "สัญญาว่า จะปลดปล่อยมันออกไปจากงาน ขอให้รู้ว่าคุณดีพอ ขอให้เดินหน้าต่อไป"  ลีสรุปว่า "ถ้าฉันได้เรียนรู้สิ่งหนึ่ง ก็คือ ความสงสัยในตัวเองเป็นหนึ่งในแรงผลักทำลายตัวเองที่สุด มันเป็นแค่การป้องกันตัวเองแทนที่จะเปิดรับ เป็นปฏิกิริยาโต้ตอบแทนที่จะกระตือรือร้น  ความสงสัยในตัวเองเป็นเรื่องที่เราทุกคนเห็นด้วยกันว่าควรเลิก ... โปรดทราบว่า คุณทุกคนดีพอ และกล้าพูดได้ว่า เกินพอ." UNH ได้มอบปริญญาดุษฎีกิตติมศักดิ์ สาขาอักษรศาสตร์ (Doctor of Humane Letters) ให้แก่ลี ในวันเดียวกันนั้น
ในเดือนกันยายน ปี 2014 มีการประกาศให้ลี และคริส บัก ร่วมกำกับภาพยนตร์สั้น เรื่อง "Frozen Fever" ซึ่งนำเสนอตัวละครหลักของ "Frozen "และเผยแพร่ในเดือนมีนาคม 2015 ลีเป็นหนึ่งในนักเขียนและผู้กำกับดิสนีย์ที่ได้รับเครดิตผู้นำการสร้างสรรค์ (Leadership Creative) ในภาพยนตร์เรื่อง "Big Hero 6 "(2014) และ "Moana" (2016) และได้รับสกรีนเครดิตเป็นหนึ่งในนักเขียนที่พัฒนาเนื้อเรื่องของภาพยนตร์  "Zootopia" (2016)
ในเดือนสิงหาคมปี 2014 นิตยสาร "Variety" รายงานว่าโครงการต่อไปของลีหลังจาก "Frozen "จะเป็นการดัดแปลงจากนวนิยาย "A Wrinkle in Time" ปี 1962 ของนักเขียน Madeleine L'Engle หลังจากข่าวรั่ว ลีก็ทวีตว่า "รักหนังสือนี้มานานกว่า 30 ปี การเขียนบทเรื่องนี้เป็นโลกของฉัน" Catherine Hand (ผู้อำนวยการสร้างภาพยนตร์โทรทัศน์เวอร์ชันปี 2003) และ Jim Whitaker เป็นผู้สร้างให้กับดิสนีย์, และเอวา ดูเวอร์เนย์ (Ava DuVernay) กำกับภาพยนตร์ตามบทเขียนใหม่ของลี "A Wrinkle in Time" (ย่นเวลาทะลุมิติ) ถูกเผยแพร่ในเดือนมีนาคม 2018.
เมื่อวันที่ 12 มีนาคม 2015 ดิสนีย์ประกาศว่า ลีและคริส บัก จะร่วมกำกับภาพยนตร์ภาคต่อของ "Frozen".
เจนนิเฟอร์ ลีแต่งงานกับโรเบิร์ต โจเซฟ มอนน์ เมื่อวันที่ 30 พฤษภาคม 1999 ที่โรดไอแลนด์คันทรีคลับ   (หลังจากหย่าจากกัน)  มีลูกสาวคนหนึ่งด้วยกัน ชื่อ Agatha Lee Monn (เกิดในปี 2003)  Agatha เป็นผู้ร้องเพลงบทกลางของเพลง "Do You Want to Build a Snowman?" ใน "Frozen" ปัจจุบันลีและลูกสาวพักอยู่ใน San Fernando Valley ในแคลิฟอร์เนีย
Jennifer Lee (filmmaker)
นางงามนานาชาติ 2017
นางงามนานาชาติ 2017 หรือ มิสอินเตอร์เนชันแนล 2017, ครั้งที่ 57 จัดขึ้นเมื่อวันที่ 14 พฤศจิกายน พ.ศ. 2560 ที่กรุงโตเกียว, ประเทศญี่ปุ่น ผู้ชนะคือ เควิน ลีเลียนา ประเทศอินโดนีเซีย ซึ่งผู้ได้รับการสวมมงกุฎโดยไคลี เวอร์โซซา ประเทศฟิลิปปินส์ เมื่อสิ้นสุดการแข่งขัน.
ฟุตบอลคนตาบอดชิงแชมป์โลก
การแข่งขันฟุตบอลคนตาบอดชิงแชมป์โลก  เป็นการแข่งขันฟุตบอลคนตาบอดระหว่างประเทศที่ยิ่งใหญ่ที่สุด ภายใต้การควบคุมของคณะกรรมการกีฬาคนตาบอดสากล และ ฟีฟ่า จัดขึ้นทุกๆ 4 ปี จัดขึ้นเป็นครั้งแรกในปี ค.ศ. 1996
ฟุตบอลในประเทศบราซิล
ส่วนเปเล่ เป็นผู้ครองสถิติฟุตบอลที่ประสบความสำเร็จมากที่สุดเท่าที่เคยมีมา โดยสามารถนำทีมชาติบราซิลครองแชมป์ฟุตบอลโลกได้ถึงสามสมัย นอกจากนี้ ผู้เล่นชั้นนำของทีมชาติบราซิลต่างก็โดดเด่นในวงการฟุตบอล ไม่ว่าจะเป็นการ์ฮิงชา, กาฟู, โรแบร์ตู การ์ลุส, โรมารีอู, รีวัลดู, โรนัลโด, รอนัลดีนโย, กาก้า และเนย์มาร์ ในการแข่งขันชาย และมาร์ธา ในการแข่งขันหญิง บางส่วนของผู้เล่นเหล่านี้ได้รับการพิจารณาให้เป็นนักฟุตบอลระดับซูเปอร์สตาร์ ด้วยการบรรลุสถานะผู้มีชื่อเสียงในระดับสากลและการเซ็นสัญญากีฬา รวมทั้งสัญญาการโฆษณาและสัญญารับรองในในมูลค่านับล้านยูโร
สำหรับฝ่ายบริหารฟุตบอลในประเทศบราซิล คือ สมาพันธ์ฟุตบอลบราซิล
มิสเวิลด์ 2016
มิสเวิลด์ 2016  การประกวดมิสเวิลด์ครั้งที่ 66 จัดขึ้นเมื่อวันที่ 18 ธันวาคม พ.ศ. 2559 ที่ MGM National Harbor วอชิงตัน ดี.ซี. สหรัฐ ผู้เข้าแข่งขันทั้งหมด 117 คนจากทั่วโลกเข้าร่วมการแข่งขันสำหรับมงกุฎ Mireia Lalaguna จากประเทศสเปน มอบตำแหน่งแก่ เอสเตฟานี เดล บาเย จากปวยร์โตรีโก เป็นผู้ครองตำแหน่งมิสเวิลด์ 2016
117 ผู้เข้าร่วมการแข่งขันใน มิสเวิลด์ 2016:
พระสุรินทรบริรักษ์
รองอำมาตย์เอกพระสุรินทรบริรักษ์ (พ.ศ. 2385 – พ.ศ. 2455) เป็นขุนนางชาวไทยผู้ก่อตั้งเมืองวาริชภูมิ ซึ่งได้แก่อำเภอวาริชภูมิ จังหวัดสกลนคร ในปัจจุบัน
รองอำมาตย์เอกพระสุรินทรบริรักษ์เป็นผู้ก่อตั้งและเจ้าเมืองวาริชภูมิ เป็นชาวภูไท เดิมชื่อ ท้าวสุพรม เกิดที่เมืองกะป๋อง (เมืองเซโปน ประเทศลาวในปัจจุบัน) เมื่อ พ.ศ. 2385 เป็นบุตรชายคนโตของท้าวราชนิกูล ไม่ปรากฏพี่น้องร่วมสายเลือด และเป็นหลานของท้าวคำผงผู้เป็นเจ้าเมืองกะป๋อง แต่ผลกระทบจากการศึกสงครามทำให้ชาวเมืองกะป๋องต้องอพยพย้ายถิ่นฐานเข้ามาพึ่งพระบรมโพธิสมภารเพื่อความสงบสุขในการทำกิน
การอพยพเข้ามาในประเทศสยาม.
การอพยพข้ามมาประเทศสยามของชาวภูไทเมืองกะป๋องในช่วงนั้นมีหลายระลอก ใน พ.ศ. 2387 ท้าวราชนิกูลได้นำชาวภูไทเมืองกะป๋องประมาณ 400 ครัวเรือน อพยพข้ามฝั่งแม่น้ำโขงมาประเทศสยามตามคำชักชวนของพระยาประจันตประเทศธานี เจ้าเมืองสกลนคร และพระสุนทรราชวงศา (ท้าวฝ้าย เจ้าเมืองยโสธรและนครพนม) ขบวนผู้อพยพได้เดินทางและพักแรมตามพื้นที่ต่าง ๆ จนกระทั่ง พ.ศ. 2390 ท้าวราชนิกูลและชาวภูไทเมืองกะป๋องได้ตั้งหมู่บ้านขึ้นที่บ้านหนองหอย (อำเภอวาริชภูมิ จังหวัดสกลนคร)
การรับราชการและได้รับพระราชทานบรรดาศักดิ์.
ในรัชสมัยของพระบาทสมเด็จพระจุลจอมเกล้าเจ้าอยู่หัว ประเทศสยามต้องเผชิญกับปัญหาโจรจีนฮ่อซึ่งแผ่อิทธิพลลงมาจากทางใต้ของประเทศจีน กลุ่มฮ่อได้ออกปล้นวัว ควาย พืชผลทางการเกษตรของชาวบ้านจนได้รับความเดือดร้อนไม่สามารถทำกินได้อย่างปกติสุข พระบาทสมเด็จพระจุลจอมเกล้าเจ้าอยู่หัวจึงส่งพระยามหาอำมาตย์ (ชื่น กัลยาณมิตร) มาเป็นแม่ทัพใหญ่ในการปราบฮ่อ โดยตั้งค่ายอยู่ที่เมืองหนองคาย ใน พ.ศ. 2419 ท้าวสุพรมได้นำไพร่พลชาวภูไทเข้าสมทบกับพระพิทักษ์เขตขันธ์ เจ้าเมืองหนองหาน ร่วมเดินทางไปกับทัพใหญ่ของพระยามหาอำมาตย์ไปปราบฮ่อที่เวียงจันทร์และทุ่งเชียงคำจนชนะราบคาบ เสร็จจากการศึกแล้วจึงนำไพร่พลกลับ เมื่อมาถึงบ้านหนองหอยก็พบว่าท้าวราชนิกูลผู้เป็นบิดาได้ป่วยหนักและเสียชีวิตลง ท้าวสุพรมจึงจัดการพิธีศพของบิดา เมื่อแล้วเสร็จก็นำไพร่พลกลับไปเข้าร่วมกองทัพของพระยามหาอำมาตย์อีกครั้ง ความทราบถึงพระยามหาอำมาตย์ทำให้ท่านรักและเอ็นดูท้าวสุพรมเป็นอย่างยิ่ง เนื่องด้วยเห็นว่าเป็นคนซื่อสัตย์ รับใช้ราชการอย่างอุตสาหะและกล้าหาญ พระยามหาอำมาตย์จึงแต่งตั้งท้าวสุพรมเป็น "พระพรมสุวรรณภักดี" ดำรงตำแหน่งนายกองแห่งบ้านหนองหอย ปฏิบัติราชการแทนบิดาสืบไป
ใน พ.ศ. 2430 พระพรมสุวรรณภักดีและพระพิทักษ์เขตขันธ์ได้เดินทางไปเข้าเฝ้าพระบาทสมเด็จพระจุลจอมเกล้าเจ้าอยู่หัวที่ กรุงเทพมหานคร โดยการเดินทางครั้งนี้ได้รับการสนับสนุนจากพระยามหาอำมาตย์จึงทำให้การดำเนินการต่าง ๆ สะดวกยิ่งขึ้น เมื่อความทั้งหมดทราบถึงพระบาทสมเด็จพระจุลจอมเกล้าเจ้าอยู่หัว พระองค์จึงทรงพระกรุณาโปรดเกล้าฯ พระราชทานเลื่อนบรรดาศักดิ์พระพรมสุวรรณภักดี เป็น "รองอำมาตย์เอกพระสุรินทรบริรักษ์" และจัดตั้งบ้านป่าเป้าขึ้นเป็นเมืองวาริชภูมิ โดยมีพระสุรินทรบริรักษ์เป็นเจ้าเมือง และใน พ.ศ. 2440 พระสุรินทรบริรักษ์ ได้รับพระราชทานเครื่องยศตามบรรดาศักดิ์ เป็น ถาดหมากและคนโท ทำจากเงิน จำนวน 1 สำรับ เสื้อเยียรบับ (เสื้อยศ) ลายดิ้นทอง สัปทนทำจากแพรหลินแดง หอก ดาบ และง้าวตีขึ้นจากเหล็กเนื้อดีอีกจำนวนหนึ่ง
การจัดตั้งเมืองวาริชภูมิ.
ในช่วงนี้จะเกิดความสับสนว่าชาวภูไทกะป๋องซึ่งอาศัยอยู่บ้านหนองหอยในเขตเมืองสกลนคร แทนที่จะจัดตั้งเมืองที่บ้านหนองหอยแต่กลับตั้งเมืองวาริชภูมิขึ้นที่บ้านป่าเป้าซึ่งอยู่ในเขตเมืองหนองหาน เหตุที่เป็นเช่นนี้เนื่องจากการจัดตั้งเมืองที่บ้านหนองหอยถูกคัดค้านจากพระยาประจันตประเทศธานี เจ้าเมืองสกลนคร ซึ่งข้อขัดแย้งนี้เกิดขึ้นเป็นเวลานานมาแล้วตั้งแต่สมัยท้าวราชนิกูล และได้พยายามร้องขอกับพระยาประจันตประเทศธานีหลายครั้งแต่ไม่เป็นผลสำเร็จ พระพิทักษ์เขตขันธ์เจ้าเมืองหนองหานจึงยกพื้นที่บ้านป่าเป้าในเขตเมืองหนองหานให้กับพระสุรินทรบริรักษ์เพื่อจัดตั้งเมืองวาริชภูมิ และได้เกลี้ยกล่อมให้พระสุรินทรบริรักษ์ไปอพยพชาวภูไทกะป๋องที่อาศัยอยู่บ้านหนองหอยมาอยู่ที่บ้านป่าเป้าแทนแต่ไม่เป็นผล เนื่องจากชาวภูไทกะป๋องเป็นคนรักถิ่นฐานจึงไม่ยอมย้ายบ้านเมืองไปอยู่ที่อื่น ทำให้เมืองวาริชภูมิต้องย้ายมาตั้งที่บ้านหนองหอยดังเดิมและเกิดข้อพิพาทเขตแดนระหว่างเมืองหนองหานและเมืองสกลนคร
ใน พ.ศ. 2435 พลตรี พระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม ผู้สำเร็จราชการหัวเมืองลาวฝ่ายเหนือ มีคำสั่งให้โอนเมืองวาริชภูมิมาทำราชการขึ้นกับเมืองสกลนคร แต่ให้กรมการเมืองวาริชภูมิยังคงตำแหน่งเดิมทุกคน และใน พ.ศ. 2441 มีพระราชโองการประกาศใช้ข้อบังคับท้องที่ ร.ศ. 117 ให้ยกเลิกตำแหน่งเจ้าเมือง อุปฮาด ราชบุตร ราชวงศ์ อันเป็นตำแหน่งแบบอาณาจักรล้านช้างแต่โบราณ มาเป็นตำแหน่งเหมือนข้าราชการส่วนกลางทั่วประเทศ โดยเมืองวาริชภูมิมีคณะกรมการเมือง ดังนี้
นามสกุลพระราชทาน.
วันที่ 30 มีนาคม พ.ศ. 2456 พระบาทสมเด็จพระมงกุฎเกล้าเจ้าอยู่หัวพระราชทานนามสกุลให้พระสุรินทรบริรักษ์โดยอิงตามชื่อของบรรพบุรุษคือท้าวคำผง ว่า "เหมะธุลิน" ("เหมะ" แปลว่าทองคำหรือ "คำ" ในภาษาถิ่นเหนือและอีสาน ส่วน "ธุลิน" แปลว่าผงหรือเศษ) เขียนเป็นอักษรโรมันว่า HEMADHULIN อยู่ในลำดับที่ 1,209 ของนามสกุลพระราชทาน
รองอำมาตย์เอกพระสุรินทรบริรักษ์ถึงแก่กรรมใน พ.ศ. 2455 สิริอายุได้ 70 ปี เก็บรักษาบรรจุศพไว้ 2 ปี และได้รับพระราชทานเพลิงศพใน พ.ศ. 2457
เจน แคมเปียน
เดม เอลิซาเบธ เจน แคมเปียน (อังกฤษ: Dame Elizabeth Jane Campion, ; เกิดวันที่ 30 เมษายน ปี ค.ศ. 1954) หรือที่รู้จักกันในชื่อ เจน แคมเปียน เป็นผู้กำกับภาพยนตร์, นักเขียนบทและผู้อำนวยการสร้างภาพยนตร์ชาวนิวซีแลนด์  แคมเปียนได้รับการยอมรับและมีชื่อเสียงในวงกว้างในฐานะผู้กำกับภาพยนตร์หญิงจากผลงานในเรื่อง "เดอะ เปียโน" (1993) ที่เธอทำหน้าที่ทั้งเขียนบทภาพยนตร์และกำกับการแสดงด้วยตนเอง จากผลงานเรื่องดังกล่าวทำให้เธอได้รับรางวัลออสการ์ สาขาบทภาพยนตร์ดั้งเดิมยอดเยี่ยม และได้รับรางวัลปาล์มทองคำ ในสาขาผู้กำกับภาพยนตร์ยอดเยี่ยม โดยเธอเป็นผู้กำกับภาพยนตร์หญิงคนแรกที่ได้รับรางวัลปาล์มทองคำ
นอกจากนี้ เจน แคมเปียน ยังเป็นผู้กำกับภาพยนตร์หญิงคนที่ 2 จากจำนวน 7 คนที่เคยได้รับการเสนอชื่อให้เข้าชิงรางวัลออสการ์ สาขาผู้กำกับภาพยนตร์ยอดเยี่ยม โดยในปี 2021 เธอประสบความสำเร็จและได้รับคำชื่นชมในฐานะผู้กำกับภาพยนตร์อย่างมากจากผลงานเรื่อง "อำนาจบาดเลือดแค้น" ที่ทำให้เธอได้รับทั้งรางวัลออสการ์, รางวัลลูกโลกทองคำและรางวัลแบฟตา ในสาขาผู้กำกับภาพยนตร์ยอดเยี่ยม และทำให้เธอกลายเป็นหนึ่งใน 3 ผู้กำกับภาพยนตร์หญิงที่ได้รับรางวัลออสการ์ในสาขานี้ นอกเหนือจากแคทริน บิเกโลว์และโคลอี เจา
เจน แคมเปียน เกิดที่เมืองเวลลิงตัน ประเทศนิวซีแลนด์ เป็นลูกสาวคนที่ 2 ของคุณแม่ Edith (สกุลเดิม Beverley Georgette Hannah) นักแสดง นักเขียน และทายาท และคุณพ่อ Richard M. Campion เป็นผู้กำกับละครเวทีและโอเปรา  คุณปู่ของคุณแม่ คือ Robert Hannah (1845–1930) ผู้ผลิตรองเท้าบริษัทเก่าแก่ของเวลลิงตัน Antrim House ซึ่งปัจจุบันถือเป็นสถานที่มรดกทางวัฒนธรรมของประเทศนิวซีแลนด์ พ่อของเธอมาจากครอบครัว Exclusive Brethren  แคมเปียนมีพี่สาว คือ แอนนา และน้องชาย ชื่อ ไมเคิล แคมเปียนเติบโตในโลกของการละครในนิวซีแลนด์  พ่อแม่ของเธอเป็นผู้ดอก่อตั้งกลุ่มโรงละคร New Zealand Players ตอนแรกๆ เธอก็ปฏิเสธความคิดอาชีพทางละครเวทีหรือการแสดง เธอสำเร็จการศึกษาปริญญาตรีสาขามานุษยวิทยา (BA in Anthropology) จาก Victoria University of Wellington ในปี 1975
ในปี 1976 แคมเปียนเข้าเรียนที่ Chelsea Art School ในลอนดอนและเดินทางไปทั่วยุโรป เธอสำเร็จการศึกษาปริญญาโท สาขา Visual Arts (การภาพวาด) จาก Sydney College of the Arts ที่มหาวิทยาลัยแห่งซิดนีย์ ในปี 1981 จากการศึกษาทางศิลปะของเธอ แคมเปียนกล่าวถึงจิตรกรแนวเซอร์เรียลลิซึม Frida Kahlo และประติมากร Joseph Beuys ว่ามีอิทธิพลต่องานศิลปะของเธอ  เธอไม่ชอบใจนักกับข้อจำกัดของการวาดภาพเพื่อการสื่อสาร จึงหันเหไปทางภาพยนตร์ และสร้างภาพยนตร์สั้นเรื่องแรก "Tissues" ในปี 1980 และในปี 1981 เธอเริ่มเรียนที่ Australian Film, Television and Radio School ซึ่งเธอก็ได้ทำภาพยนตร์สั้นได้หลายเรื่อง และสำเร็จการศึกษา ในปี 1984
ในปี 1992 แคมเปียนแต่งงานกับ Colin David Englert ชาวออสเตรเลียซึ่งทำงานเป็นผู้กำกับหน่วยสองกับภาพยนตร์ "The Piano"  มีลูกชายคนแรก Jasper (เกิดในปี 1993 แต่มีชีวิตอยู่ได้เพียง 12 วัน)  มีลูกสาวอีกคน คือนักแสดง Alice Englert (เกิดในปี 1994) ทั้งสองหย่ากันในปี 2001
แคมเปียนได้รับแต่งตั้งให้เป็นคุณหญิง DNZM (Dame Companion of the New Zealand Order of Merit) ในปี 2016 สำหรับภาระกิจเพื่อสาธารณะทางด้านภาพยนตร์
วัชรชัย สุนทรศิริ (ชื่อเล่น:ครูแอ้นท์) (ฉายา:ครูแอ้นท์ ม้าทมิฬ) เป็นนักแสดงชาวไทย เกิดเมื่อวันที่ 22 กุมภาพันธ์ พ.ศ. 2510 มีผลงานละคร ข้าบดินทร์,บางระจัน,ชาติพยัคฆ์,บุพเพสันนิวาส,หนึ่งด้าวฟ้าเดียว,คมแฝก,สัตยาธิษฐาน,ลิขิตแห่งจันทร์,ดั่งดวงหฤทัย,เพรงลับแล,ตะกรุดโทนฯลฯ